Alena Bartošíková

Alena Bartošíková (* 20. apríl 1943, Uherské Hradiště) je moravská spisovateľka. Zameriava sa predovšetkým na regionálnu literatúru v oblasti Moravského Slovácka.

Vydala 14 knižiek, ako poslednú Třicet tři životních cest (v decembri 2014).

Je tiež autorkou námetu divadelnej hry O studánce Ohloběnce (1991) a scenára vianočného príbehu O kominickém učni a dceři cukráře (ČT Brno, 2007).O kominickém učni a dceři cukráře

 Životopis 
 Mladosť a štúdiá 
Narodila sa v Uherskom Hradišti. Spočiatku bývala s rodičmi vo Veselí nad Moravou, ale neskôr (bolo jej 6 rokov) sa rodina presťahovala do Uherského Brodu, kde jej otec pracoval ako náčelník železničnej stanice. Tu tiež navštevovala miestnu Základnú školu (spojenú s Gymnáziom J.A.K.). Po absolvovaní školy študovala na Ekonomickej škole v Uherskom Hradišti (teraz Obchodná akadémia Uherské Hradiště), kde tiež úspešne zmaturovala.

 Tvorba a práca 
V minulosti spolupracovala 10 rokov s detským časopisom ABC (medzi rokmi 1976 – 85). Písala hlavne poviedky z prostredia železnice. Predtým spolupracovala aj s časopismi Český dialogČasopis Český dialog (časopis pre krajanov v zahraničí), Viedenskými novinami a s magazínom Kulturbund Weinviertel.

Od roku 1987 publikuje v národopisnom a vlastivednom časopisu Malovaný kraj a od roku 1989 je členkou redakčnej rady tohto časopisu.Časopis Malovaný kraj Od októbra 2011 začala spolupracovať s časopisom Česká řeč (časopis pre krajanov v Rijeke v Chorvátsku). Najprv pracovala vo Slováckych strojárňach v Uherskom Brode, potom na Finančnom úrade taktiež v Uherskom Brode.

V roku 1999, vo veku 56 rokov, odišla do dôchodku.

V septembri roku 2000 sa zúčastnila festivalu pre deti (Jičín – Město pohádek), kde rozprávala Večerníčky pre deti.

 Súčasnosť 
V súčasnosti býva stále v Uherskom Brode. Má dvoch synov a 5 vnúčat.

 Dielo 
 Bibliografia 
 O Veselí a Veselanech (1997)
 Kde modrý plamének hoří (1998) – povesti z Lopeníku, Buchlova a Pálavy, kniha získala cenu Zlatú stuhu Obce spisovateľov, Brno
 Johančina cesta do země větrných mlýnů (2001)
 O Veselí a Veselanech II (2002)
 O veselském vodním hradu (2004)
 Kdyby hory uměly mluvit (2005) – povesti o Karpatovi, strážcovi Bielych Karpát
 Živá voda Luhačovicka (2005) – spolupráca na knihe Marie Holečkovej
 Za studánkami Bílých Karpat (2006) – doplnené fotografiami Marie Holečkovej
 Za oknem světlo (2007)
 Krajinou Horňácka za prameny vod a písní (2008), doplnené fotografiami M. Holečkovej
 Modrý Albatros (2008) – poviedka zo železničného prostredia (A. Bartošíková ju venovala svojmu otcovi)
 O lopenickém Dráčkovi (2010) – veselé príběhy lopenického Dráčka, ilustroval Ivan Křemeček (kresliar a poviedkar) Ivan Křemeček - oficiálne stránky
 Krajem vinic a poutních míst – Od Svatého Antonínka ke kyjovské dolině (2012) 
 O lopenickém Dráčkovi (2013) – 2. vydanie v nakladateľstve Albatros, Praha 
 Úryvky od rozbřesku do soumraku (2013) – textová spolupráca na knihe Petry Hajdůchovej (umelecká fotografka) 
 Třicet tři životních cest (2014)

 Námety a scenáre 
 O studánce Ohloběnce (1991), CD 2006
 O kominickém učni a dceři cukráře (ČT Brno, 2007)

 Ocenenie 
 1999 – Zlatá stuha Obec spisovatelů, Brno – za knihu Kde modrý plamének hoří
 2007 – Cena dospelej poroty za dielo s najvýraznejším morálnym akcentom na 39. Detskom filmovom a televíznom festivale Ota Hofmana konanom v Ostrove pri Karlových Varoch – za filmový scenár O kominickém učni a dceři cukráře
 2011 – Čestné občianstvo mesta Veselí nad Moravou za dlhodobú publicitu mesta a života jeho obyvateľov.

 Referencie 

 Iné projekty 

 Externé odkazy 
 Alena Bartošíková v databáze Národní knihovny ČR

Kategória:Českí spisovatelia
Kategória:Osobnosti z Uherského Hradišťa